L 101/8
LV
Eiropas Savienības Oficiālais Vēstnesis
29.3.2022.
saskaņā ar Regulu (ES) 2016/429 un Deleģēto regulu (ES) 2020/686 pēc 2021. gada 20. aprīļa un kurus nosūtījusi embriju vākšanas vai ieguves brigāde, kas šos oocītus vai embrijus ievākusi vai radījusi (paraugs “EQUI-OOCYTESEMB-A-INTRA”).
Šo paraugu II.2.5.2. punkts būtu jālabo, lai precizētu, ka spermas, oocītu un embriju donorzirgi jātur nevis vienā objektā, bet objektos, kur vismaz 30 dienas pirms spermas, oocītu vai embriju pirmās ievākšanas datuma un vākšanas periodā nav ziņots par Venecuēlas zirgu encefalomielītu, vaislas sērgu, tripanosomozi (Trypanosoma evansi), zirgu infekciozo anēmiju, ķēvju kontagiozo metrītu (Taylorella equigenitalis), trakumsērgas vīrusa infekciju un Sibīrijas mēri.
Turklāt būtu jāgroza parauga “EQUI-SEM-A-INTRA” I daļas piezīmju I.30. aile, lai iekļautu testu aprakstu.
(8)
Īstenošanas regulas (ES) 2021/403 13. pants nosaka, ka atkarībā no attiecīgajām produktu sugām un kategorijām veterinārajiem sertifikātiem un deklarācijām, kas jāizmanto, lai starp dalībvalstīm pārvietotu noteiktu kategoriju sauszemes dzīvniekus un noteiktus to reproduktīvos produktus, ir jāatbilst vienam no minētās regulas I pielikumā noteiktajiem paraugiem, kuri minēti norādītajā pantā.
Minētā pielikuma 61. nodaļā ir sniegts tāda veterinārā sertifikāta paraugs un tādas deklarācijas paraugs, kas vajadzīgi, lai starp dalībvalstīm pārvietotu suņus, kaķus un mājas seskus.
Minētā parauga II.2.2. punktā ir acīmredzamas kļūdas, un tas jāprecizē.
Tāpēc minētais paraugs ir attiecīgi jāgroza.
(9)
Tāpēc būtu attiecīgi jāgroza un jālabo Īstenošanas regulas (ES) 2021/403 I pielikums.
(10)
Īstenošanas regulas (ES) 2021/403 14. pants nosaka, ka veterinārajiem un veterinārajiem/oficiālajiem sertifikātiem, kas vajadzīgi, lai Savienībā ievestu noteiktu kategoriju nagaiņus, atkarībā no attiecīgās sugas jāatbilst vienam no minētās regulas II pielikumā sniegtajiem paraugiem, kuri minēti norādītajā pantā.
Minētā pielikuma 4. nodaļā ir sniegts veterinārā/oficiālā sertifikāta paraugs, kas vajadzīgs, lai Savienībā ievestu aitas un kazas (paraugs “OV/CAP-X ”).
Minētā parauga dzīvnieku veselības apliecinājuma II.2.2. un II.2.11.6. punktā ir acīmredzamas kļūdas, un tie jāprecizē.
Tāpēc minētais paraugs attiecīgi jāgroza.
(11)
Īstenošanas regulas (ES) 2021/403 15. pants paredz, ka veterinārie un veterinārie/oficiālie sertifikāti un deklarācijas, kas minētajiem sertifikātiem pievienoti un izmantojami noteiktu kategoriju zirgu ievešanai Savienībā vai tranzītam caur to, atkarībā no attiecīgās pārvietošanas atbilst vienam no minētās regulas II pielikumā noteiktajiem paraugiem, kuri minēti norādītajā pantā.
Minētā pielikuma 12.–15. nodaļa attiecīgi noteic tāda veterinārā/oficiālā sertifikāta paraugu un deklarācijas paraugu, kas vajadzīgi, lai Savienībā ievestu zirgus, kuri nav paredzēti kaušanai (paraugs “EQUI-X”), tāda veterinārā/oficiālā sertifikāta paraugu un deklarācijas paraugu, kas vajadzīgi, lai Savienībā ievestu kaušanai paredzētus zirgu sugas dzīvniekus (paraugs “EQUI-Y”), tāda veterinārā sertifikāta paraugu un deklarācijas paraugu, kas vajadzīgi, lai caur Savienību tranzītā vestu zirgus, kuri nav paredzēti kaušanai (paraugs “EQUITRANSIT-X”) un tāda veterinārā sertifikāta paraugu un deklarācijas paraugu, kas vajadzīgi, lai caur Savienību vestu kaušanai paredzētus zirgus (paraugs “EQUI-TRANSIT-Y”).
Deleģētās regulas (ES) 2020/692 13. pants starp zirgu (kas nav reģistrēti zirgi) klīnisko izmeklēšanu un izvešanu atvēl 24 stundas.
Saskaņā ar Deleģētās regulas (ES) 2020/692 3. pantu sertifikāts jāizdod 10 dienās pirms sūtījuma pienākšanas robežkontroles punktā; tomēr jūras pārvadājuma gadījumā minēto periodu var paildzināt par papildu periodu, kas atbilst jūras brauciena ilgumam.
Tāpēc minētie paraugi ir attiecīgi jāgroza.
(12)
Turklāt Īstenošanas regulas (ES) 2021/403 II pielikuma 16., 17. un 18. nodaļa, kas minētas tās 15. pantā, noteic attiecīgi tāda veterinārā sertifikāta paraugu un deklarācijas paraugu, kas vajadzīgi, lai Savienībā atpakaļ ievestu zirgu skriešanās sacīkstēm, sacensībām un kultūras pasākumiem paredzētus reģistrētus zirgus pēc tam, kad tie bijuši eksportēti uz laiku, kas nepārsniedz 30 dienas (paraugs “EQUI-RE-ENTRY-30”), attiecīgi tāda veterinārā sertifikāta paraugu un deklarācijas paraugu, kas vajadzīgi, lai Savienībā atpakaļ ievestu sacensībām paredzētus reģistrētus zirgus pēc tam, kad tie uz laiku, kas nepārsniedz 90 dienas, bijuši eksportēti dalībai Fédération Equestre Internationale (FEI) aizbildnībā organizētos jāšanas sporta pasākumos (paraugs “EQUI-RE-ENTRY-90-COMP”), attiecīgi tāda